Churwalden (komunumaro)

La komunumaro Churwalden (prononcu: ĥurvaldn; historia romanĉa nomo: Circul da Curvalda) estas administra unuo de Kantono Grizono kaj parto de la distrikto Plessur. Ĝi havis 1523 loĝantojn la 31-an de decembro 2009. Ĝia ĉefloko estas Churwalden.

 Geografio 
La komunumaro Churwalden situas sude de Koiro kaj konsistas el la valo de Churwalden, kiun trafluas la rivero Rabiosa, kaj la nordokcidenta parto de la valo de Schanfigg, sudokcidente de la rivero Plessur, kiu formas la nordorientan limon de la komunumaro.

 Komunumoj de la komunumaro Churwalden 
La distrikto Churwalden konsistas (stato en 2010) el la sekvantaj 2 komunumoj:

 Blazono Nomo Loĝantoj(2008-12-31) Areoen km² Komunumkodo 35ra|Churwalden  Churwalden  1217 48.54  3911 35ra|Tschiertschen-Praden  Tschiertschen-Praden  306  27.74  1217 Totale 2  1523  76,31
</div>

 Politika organizo 
La supera organo de la komunumaro Churwalden estas la jare kunvenanta landkomunumo, kiu en la komunumaro Churwalden nomiĝas Bsatzig. Tiu institucio, kiun partopreni povas ĉiu elektorajtaj svisaj loĝantoj de la komunumaro elektas la komunumarajn aŭtoritatojn kaj la delegitojn de la komunumaro por la kantona parlamento de Grizono. Ĝis 2010 ĝi ankaŭ elektis la juĝistojn de la komunumara tribunalo. La nova kantona leĝo pri la jurisdikcio tamen kun efiko de la 1-a de januaro 2011 transdonis la kompletan jurisdikcian povon al la distriktoj, kial la komunumaraj tribunaloj je tiu dato malfondiĝis.Fonto: Artikolo pri la Landkomunumo en la retejo de la komunumaro 

 Historio 
La komunumaro Churwalden estiĝis surbaze de la nova kantona konstitucio de la jaro 1851 el la malnova tribunalkomunumo Churwalden. Ĝi unue konsistis origine el la kvin komunumoj Churwalden, Malix, Parpan, Tschiertschen kaj Praden. Ĉar Tschiertschen kaj Praden je la 1-a de januaro 2009 kuniĝis al la nova komunumo Tschiertschen-Praden, kaj Malix kaj Parpan je la 1-a de januaro 2010 integriĝis al la komunumo Churwalden, restis hodiaŭ nur du komunumoj.
Fonto: Jürg Simonett: Plessur en Historia Leksikono de Svislando (2010-09-28)

 Notoj kaj referencoj 


 Eksteraj ligiloj 

 Oficiala retejo de la komunumaro Churwalden

!